《卜算子》
明代·聂大年

粉泪湿鲛绡，只恐郎情薄。梦到巫山第几重，酒醒灯花落。

数日巫春寒，未把罗衣著。眉黛含颦为阿谁，但悔从前错。

作者简介：（1402—1456）明江西临川人，字寿卿。宣德末荐授仁和县训导，后分教常州，迁仁和教谕。景泰六年征入翰林，修实录。未几得疾卒。博通经史，工诗，善古文，亦能书，得欧阳询法。有《东轩集》。